
Arhiepiscopul-mitropolit romano-catolic de București, Aurel Percă, a făcut 
duminică, un apel la apărarea „valorilor religioase și naţionale”, afirmând că 
Europa de Vest „a întors demult spatele creștinismului”, iar liderii Uniunii 
Europene „au adoptat o ideologie de umanism ateu și materialist, pe care o impun 
popoarelor”. 


„De 16 ani România face parte din Uniunea Europeană. La 1 ianuarie 2007, cu toții ne-am 
bucurat că facem parte din Uniunea Europeană. Am sperat că Europa secularizată va prelua 
spiritul creștin din ţările postcomuniste, în special țările catolice, mai întâi, și apoi din țările 
ortodoxe, România, Bulgaria. Când Biserica din ţările din estul Europei a stârnit temeri 
legate de secularismul și ateismul din țările occidentale, euro-entuziaștii ne-au spus că se 
deschidea o mare oportunitate pentru aceste țări, inclusiv pentru România, de a introduce 
valorile creștine în Uniunea Europeană. După câţiva ani, a devenit evident că echipele 
noastre guvernamentale cedau în fața influenţei liderilor Uniunii Europene, care promovau 
un sistem de valori fără Dumnezeu”, a spus ÎPS Percă în predica de Paști, rostită la 
Catedrala Sfântul Iosif. 


Conducătorii Uniunii Europene cred că Dumnezeu nu mai este necesar pentru ca ei 
să creeze un singur stat pe continentul nostru, consideră înaltul ierarh romano- 
catolic. 


„Europa de Vest a întors demult spatele creștinismului. În școlile olandeze sau franceze, de 
exemplu, este prezentată de mult timp o viziune falsă asupra istoriei. Acolo se învață că 
civilizația a apărut în Europa doar ca urmare a Revoluţiei Franceze - la sfârșitul secolului al 


XVIII-lea - și că ceea ce a fost înainte a fost doar întuneric și înapoiere. Și să ne gândim și 

urmă urmei, Știm roarte pine ca toata știința s-a nascut ȘI s-a aezvoitat in universitașile 
catolice medievale. Biserica a învățat Europa să citească și să scrie. A devenit promotorul nu 
numai al științei și al culturii, ci și al ospitalităţii și al grijii față de cei bolnavi, săraci și 
persoane fără adăpost”, a arătat arhiepiscopul. 


El a atras atenţia asupra „fenomenului îngrijorător” al „pierderii identităţii naţionale” 

susținând că acest lucru este „impus de sus”. 


„Un alt fenomen îngrijorător, care poate fi observat în Europa de Vest, este faptul că țările 
occidentale își pierd identitatea națională. Acest proces are loc nu pentru că oamenii înșiși 
doresc acest lucru, ci pentru că le este impus de sus. Constituția Europeană, nu constituția 
țării proprii. (...) Parlamentele naționale pot vota și pot decide asupra unor chestiuni complet 
secundare. Deciziile cu adevărat importante sunt luate de organisme restrânse, sunt luat la 
Bruxelles, cum se spune. Sf. Ioan Paul al II-lea i-a întrebat pe niște studenți olandezi în anii 
1980 cum se face că până în anii 1950 Olanda ara țara care trimitea cei mai mulţi misionari, 
iar acum este o ţară în care credința este: oa absentă? Cu ochiul liber se poate vedea 
că liderii Uniunii Europene au adoptat o ide : i Je umanism ateu și materialist, pe care o 
impun tot mai mult popoarelor”, a susținut ÎPS Percă. 


